Čeboksari

Čeboksari (krievu: Чебоксары) jeb Šupaškara (čuvašu: Шупашкар) ir Čuvašijas galvaspilsēta Krievijas Federācijā. Tajā dzīvo 441 600 iedzīvotāju. Čeboksari atrodas Pievolgas augstienē Volgas labajā krastā, lejpus Čeboksari ūdenskrātuves. Kopējais pilsētas robežu kopgarums ir 83,3 km, no tiem sauszemes robeža ir 67 km gara. Pilsēta aizņem 233 km2 lielu platību. Čeboksaru klimats ir mēreni kontinentāls. Ziema ir sniegaina, bieži ir sals, tās ilgums ir ap 6 mēneši. Vasara silta, dažreiz karsta, ilgst 4 mēnešus. Pavasaris ilgst tikai vienu, bet rudens — divus mēnešus. Sniega sega izveidojas novembra trešajā dekādē un noturas līdz aprīlim, aprīļa vidū tā nokūst pilnībā. Dienu skaits ar sniega segu ir 150—160. Pilsētas lielākais uzņēmums ir Čeboksaru rūpniecisko traktoru rūpnīca, kurā bāzēta uzņēmumu grupa Koncerns "Traktoru rūpnīcas". Naktī uz 2026. ɡada 10. jūniju Ukrainas spārnotā raķete "FP-5 Flamingo" uzbruka militārā uzņēmuma "VNIIR – Progress" ražotnei Čeboksaros, kas ražo vadības blokus Krievijas smagajai militārajai tehnikai, sākot no pašgājējām haubicēm līdz pat raķešu sistēmām "Iskander". Atsauces Ārējās saites Vikikrātuvē par šo tēmu ir pieejami multivides faili. Skatīt: Čeboksari. Encyclopædia Britannica raksts (angliski) Krievijas Lielās enciklopēdijas raksts (2004-2017) (krieviski) Austrumeiropas enciklopēdijas raksts (vāciski)